La Penya Valencianista Burjassot fa lliurament dels Premis del Trofeu de Dominó del seu XXV Aniversari
2025-07-24

La seu de la Penya Valencianista ha sigut testimoni del lliurament de Premis del Trofeu de Dominó del XXV Aniversari on, a més, es va dur a terme la inauguració del Mur de Llegendes Valencianistes de la Penya.

L’alcalde de Burjassot, Rafa García, va acompanyar en aquest emotiu acte al president de l’entitat valencianista, Daniel Soria Mascarós; un acte en el qual també es va comptar amb la presència de Fernando Giner, ex jugador del València CF i president de l’Associació de Futbolistes del València i de Luis Pascual, ex porter del Villareal CF.

També va estar present una nodrida representació de les comissions falleres de Burjassot, membres de la Penya i afeccionats del València CF.